لەگەڵ هاتنى مانگى ڕەمەزانى پیرۆز، وەک نەریتێکى موسڵمان ڕۆژوانان لەو مانگەدا ڕوو لە کڕینى شیرینى دەکەن، چونکە ئارەزوویەکى زۆرى شیرینى دەکەن، بەڵام بەشێک لە موسڵمانان هەستەوەریان بەشیرینى هەیە و ناتوانن بیخۆن.
فێرخوازانى بەشى نیوترشن و دایەتێتیکس لە زانکۆى جیهان-هەولێر، ڕۆژى چوارشەممە ڕێکەوتى (٢١/٤/٢٠٢١) لە چالاکیەکى زانستیدا، کە بەسەرپەرشتى مامۆستا (یاسین جەلال) بەڕێوەچوو توانیان گۆڕانکارى لە پێکهاتەى کێک و شیرینەمەنیەکان بکەن و بۆ ئەوەى لەگەڵ ئەو کەسانە بگونجێ کە هەستیاریان بەرامبەر بەشیرینەمەنیەکان هەیە.
لە میانەى ئەو چالاکیەدا، فێرخوازانى قۆناغى دووەمى بەشى نیوترشن و دایەتێتیکس چەندین کێکى جۆرا و جۆریان دروستکرد، بەشێوەیەک تەواو تەندروست بۆ ئەوانەى هەستیاریان بەرامبەر بەبەرهەمەکانى گەنم هەیە و نەخۆشى شەکرەیان هەیە، بەو هۆیەوە فێرخوازان لە برى ئاردییان لە چەند پێکهاتەیەکى دیکەى وەک بادەم و جۆر هندى کاکاو…هتد دروستکرد.
ئەنجامدانى ئەو چالاکیە زانستیە، لە چوارچێوەى ڕاهێنانەکانى بەشى نیوترشن و دایەتێتیکس دێ، کە بۆ فێرخوازانى قۆناغە جیاکانى ئەنجامى دەدات، بەمەبەستى ئاشنابوون بەپێداویستیەکانى بازار بەتایبەت پێداویستى توێژە دیاریکراوەکان، لەهەمانکاتدا بۆ زیاتر ئاشنابوون بەپێکهاتەى خۆراک و شیرینەمەنیەکان و چۆنیەتى دروستکردنى خۆراکى تەندروست بەپێکهاتەى سود بەخش.